### | | | | --- | --- | | | | | --- | | **Byråd** 20. marts 2018 Sagsnr. 710-2017-13438 Dok.nr. 710-2018-59736 Sagsbehandler DPJHNE | | 47.                 Forslag til lokalplan nr. 375 - Boligområde ved [adresse] i Norring - Åbent

###

|  |  |
| --- | --- |
| Tidl. politisk behandling |  |
| Forventet sagsgang | P-U, ØK, BY, høring, P-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ”Forslag til
lokalplan nr. 375 - Boligområde ved [adresse] i Norring”.

Formålet med planforslaget er at skabe et velfungerende
boligområde med gode forbindelser til de øvrige boligkvarterer mod vest og øst
samt sikre sammenhæng til det fremtidige boligområde mod syd.

Lokalplanforslaget omfatter et areal på i alt 1,9 ha, syd
for Damsbrovej i Norring, og fastlægger de planmæssige rammer for udvikling af
et nyt boligområde til 13 boliger i tæt-lav bebyggelse og 11 boliger i åben-lav
bebyggelse. Grundstørrelserne til tæt-lav varierer fra 305 m² til 417 m², mens
grundstørrelserne til åben-lav varierer fra 730 m² til 818 m². Lokalplanen
fastlægger desuden placeringen af områdets veje, stier og fælles friarealer.
Området kan ved en senere lokalplanlægning udbygges omkring en forlængelse af
stamvejen mod øst og en forlængelse af boligvejen mod syd.

Med henblik på klimasikring af området indeholder
lokalplanen krav om, at der skal etableres et regnvandsbassin i området.
Regnvandsbassinet skal sikre, at regnvand kan ledes væk fra området selv ved
kraftige regnskyl, og skal desuden fungerer som rekreativt areal for områdets
beboere.

**VURDERING**

Området ligger inden for rammeområde 7.BO.2 i Kommuneplan
2017-29 og er i overensstemmelse med denne.

Lokalplanen udgør 1. etape af et større kommuneplanlagt
område syd for [adresse] i Norring. Lokalplanen er forberedt for etablering af
vejadgang til en fremtidig byudvikling mod syd. En fremtidig byudvikling øst
for lokalplanområdet tænkes vejbetjent fra [adresse], som forbindes til
lokalplanområdets stamvej.

Med lokalplanens endelige vedtagelse vil området skifte
status fra landzone til byzone.

Teknik og Kultur har foretaget en screening af lokalplanen
efter ”Lov om miljøvurdering af planer og programmer”. Det vurderes, at de
miljømæssige konsekvenser som følge af lokalplanens gennemførelse er af en
sådan karakter, at det ikke er nødvendigt at udarbejde en egentlig
miljøvurdering.

**ØKONOMI**

Lokalplanen forventes realiseret som en privat udstykning,
og godkendelse af lokalplanforslaget har ingen økonomiske konsekvenser for
Favrskov Kommune.

Der forudsættes indgået aftale om fraskrivelse af retten til
overtagelse, jf. planlovens § 47a, inden Byrådet vedtager den endelige
lokalplan.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Når Byrådet har godkendt lokalplanforslaget, skal det
offentliggøres ved annoncering på kommunens hjemmeside med en anbefalet høringsfrist
på otte uger.

**INDSTILLING**

Direktøren for Teknik og Kultur indstiller til Byrådet:

1.   At forslag til ”Lokalplan
nr. 375 – Boligområde ved [adresse] i Norring” godkendes og fremlægges i
offentlig høring i otte uger.

**BESLUTNING**

***Planudvalget, 6. marts 2018:***

Fraværende:ingen

Indstilles godkendt, idet der forudsættes indgået aftale om,
at der tinglyses forbud mod brug af pesticider i området.

***Økonomiudvalget, 13. marts 2018:***

Fraværende:Ingen

Indstillingen fra Planudvalget indstilles godkendt.

**Bilag**

|  |  |
| --- | --- |
| Forslag til Lokalplan nr. 375 - Boligområde ved [adresse] i [adresse] 710-2018-38899 |